Здружение “Балкански форум за безбедност“

**ПАНЕЛ ДЕБАТА**:

,,**БЕЗБЕДНОСТА ВО ПРОГРАМСКИТЕ ОПРЕДЕЛБИ НА МАКЕДОНСКИТЕ ПОЛИТИЧКИ СУБЈЕКТИ"**

**Проф. д-р ЈОВЕ КЕКЕНОВСКИ**

http://bsf.org.mk/

Од моментот на воспоставувањто и заживувањето на плуралистичкиот амбиент па и систем во РМ како и појавата на број политички партии и нивни програми и други програмски документи - па се до денес, (а имајки во предвид дека не постои програма и платформа која не сум ја прочитал или пак sирнал како и фактот дека имам учествувано во изработка на неколку партиски програми и платформи) слободно можам да кажам и од оваа позиција (како д-р по политички науки) да заклучам дека безбедноста и одбраната во програмските определби на македонските политички субјекти е сведено само на начелни и општи ставови кои речиси и да не се разликуваат од партија до партија.

Сите програми и платформи во овој сегмент се еднолични и наликуваат една на друга како јајце на јаце. Се се сведува на неколку пасуси и реченици каде кога се говори или пишува за одбраната се мисли на Министерството за одбрана, кога се говори за внатрешната политика, редот и мирот се мисли на МВР, за надворешната политика и евроатланските интеграци на МНР, и многу малку се пишува и говори за заштитата на животната средина, за менаџирањеро со кризните ситуации и др.

Едноставно на став сум дека во програмските документи на политичките партии неможете да видите јасна визија и заокружна слика за тоа како една партикса гарнитура гледа на одбраната и безбедноста на државата

Можеби тоа е и нормално од една страна поради фактот дека сепак кога нешто што му нудите на гласачот треба да биде што е можно пократко и појасно, меѓутоа од друга страна мене ме зачудува како големите политички субјекти кои се фалат дека имаат кадар за сите свери во своите редови, досега не се потрудиле да изработат сопствена Концепција - Доктрина (или како сакате нарчете го овој документ) за националната безбедност и одбрана.

Едноставо такво нешто нема или пак мене ми се промакнало и не ми останало во секавање. Но сепак сум сигурен во првата констатација. Едноставо ниту една голема, а да не зборувам за малите ПП немаат и воопшто не размислуваат за ваков документ....

Ова е поради фактот дека малкумина од кадрите со кои располагаат нашите политички партии знаат и се едуцирани за тоа што е Концепција или Доктрина за национална безбедност и одбрана.

Една сериозна политичка партија која претендира да ја води државата треба пред да дојде на власт јасно да ги определи сопствените ставови и погледите за нејзиното поимање за што таа подразбира и мисли за:

1. одбраната и националните интереси
2. за безбедносно опкружување на државата,
3. за политиката и целите на национална безбедност, насоките, областите и инструментите за нејзино остварување
4. на погледите и ставовите во однос на одбраната на државата,
5. на заштитата на животната средина,
6. на менаџирањето со кризни ситуации, со посебен акцент на оптимализацијата на безбедносните ресурси, како и на
7. организацијата и насоките за зголемување на можностите и подготвеноста на државата за одговор на предизвиците, ризиците и опасностите по безбедноста на земјата

Вакво нешто немате во ниту една политичка партија и ниту ке има во догледно време. Се е сведено на импровизација и снаоѓање откако ке се дојде на власт или на одредена позиција. Практично се остава работите да течат стихијно или по автоматизам онака како што се одвивало во претходниот период од страна претходниците. Се е во рацете на оние административниц кои ја покриваат оваа област, а тие ви се како шнајдери – какво одело сакате такво ке ви скориме. Само вие кажете....

Нема нови размисли и идеи и иницијативност и затоа успехот ни е таков каков што ни е во сите сегменти на безбедноста и одбраната......

За да говориме за серизона Концепција за безбедност и одбрана на ниво на државата потребно најнапред кадрите во самите ПП да ги едуцираме и да осознаат што се подразбра под поимот **интересите на државата**

Интересите на една држава па и на Р.М се засновани **врз долгорочните потреби кои се пресудни за животот и безбедноста на граѓаните, но и за стабилноста, функционирањето и континуитетот на државата.** Интересите произлегуваат од највисоките **темелни вредности** утврдени со Уставот на Р. Македонија и затоа можеме да говориме и да се залагаме за **траен интерес, витални интереси** и **важни интереси**

1. **Сериозно загрозен траен интерес** - Траен интерес на Република Македонија е 1). зачувување и унапредување на државниот идентитет со слободно изразување на етничкиот идентитет на сите граѓани на државата како и 2). заштита на независноста и територијалниот интегритет и суверенитет
   * Ние не успеавме да изградиме државен идентитет (ако е Р.Македонија тогаш имаме македонски идентитет) – Не успеавме сите како граѓани не само **по род** туку **и по државјанство** да се чувствуваме како Македонци.
   * Не успеавме државата да има доминантна улога при изградбата на националниот идентитет,
   * Не успеавме идентитетот во најголем дел да се остварува преку институцијата државјанство, преку употребата на заеднички јазик, лојалност кон институциите на системот и почитување на државните симболи..
   * Посебно е загрозен и проблематизиран суверенитетот како резулат на директно мешање на странците во внатрешните работи на државите како резучлтат на неспособноста на државното раководство но и на немањето сенес на опозицијата
2. **Загрозени се виталните интереси** - Со заштитата на витални интереси се унапредува безбедносната состојба и се создаваат услови за подобар живот на граѓаните и функционирање на државата и општеството. А тоа се:

* заштита и унапредување на мирот и безбедноста, животот, здравјето, имотот и личната безбедност на граѓаните на Република Македонија; - овде ситуација е доста кревка, се како да стои на стаклени нозе и секој момент може да се скрши.
* **развој на мултиетничко општество засновано врз меѓусебна доверба**, заеднички напори и стремеж на сите етнички заедници за стабилност и сестран напредок на државата;
* економски развој заснован врз принципите на пазарната економија, приватната сопственост, како и заштита на виталната инфраструктура и ресурси на Република Македонија;
* заштита и унапредување на демократските основи на правната државата - **политички плурализам, парламентарна демократија, поделба на власта и демократски и фер избори, владеење на правото, доследно почитување на човековите права и слободи, како и правата и слободите на граѓаните** кои припаѓаат на сите заедници и постојано одржување и унапредување на вкупната внатрешна безбедност на општеството и државата;
* политичко-одбранбена интеграција во НАТО, политичка, економска и безбедносна интеграција во Европската унија, како и во другите системи за колективна безбедност.

1. **Важни интереси** за Република Македонија - се предуслови за креирање и

остварување на трајниот и виталните интереси на РМ:

* + изградба и развој на разни форми на соработка со соседите, а во интерес на мирот, безбедноста и развојот на РМ и нејзините соседи; сопствен придонес за зачувување и унапредување на мирот и стабилноста во Југоисточна Европа (ЈИЕ) заради зајакнување на зоната на демократијата, безбедноста и просперитетот на сите земји во регионот;
* учество во изградбата на мирот и стабилноста во регионот, Европа и светот, **Авганистан** во 2002 година, **Ирак** во 2003 година, во мисијата на ЕУ во **БиХ** во 2006 година и **мисијата на ООН во Либан**. Во последната шестмесечна ротација, Република Македонија учествува со **174 лица, што е приближно 3 % од севкупниот персонал на копнените сили на АРМ**, распоредени во три меѓународни операции: **ИСАФ, АЛТЕА и УНИФИЛ**.
  + како и превенција и изградба на инструменти за рано предупредување на тензиите и кризите, со цел - навремено и ефикасно решавање по мирен пат;
  + зачувување и напредок на меѓународниот поредок заснован врз праведност, взаемно почитување на мегународниот поредок втемелен во мегународното право, како и политичка и економска рамноправност на државите;
  + обезбедување на услови и унапредување на внатрешно-политичката стабилност и можности заради еднакво право на учество кое во себе треба да содржи и општоприфатен консензус во врска со прашањата од траен, витален и важен интерес на земјата.
  + создавање услови за унапредување на безбедносната култура,
  + изградба на праведна**,** социјална држава со еднакви можности за сите граѓани без оглед на нивната полова, расна, верска, политичка, социјална, културна и друга припадност;
* создавање на услови за изградба на општество со комуникации и односи со кои ќе се развиваат заеднички вредности и култура на живеењето, особено кај младата генерација, во духот на толеранцијата, негување на демократските вредности и почитување на личниот интегритет, втемелени во европската демократска традиција, без оглед на етничката, верска или друга припадност;
* зачувување и заштита на животната средина во државата во соработка со поширокото опкружување.

Ако ги погледенете програмите и платформите на ПП во РМ во сите речиси без исклучок ќе видите дека стратегиската определба и цел на Р. Македонија и на Националната концепција за национална безбедност и одбрана е - **трајната определба на Република Македонија својата иднина да ја остварува како дел на европското семејство и членка на НАТО и ЕУ.** **Политичкиот и општественот консензус за Евро-атлантското интегрирање на земјата, изграден во првите денови на суверена и независна Македонија, трае во континуитет до денешен ден.**

Меѓутоа денес е загрозена оваа основна стратешка определба поради објективни (предолгиот наш пат и фамозниот консензус) но пред се поради субјективни слабости и немање капацитет на политичкото раководство.

Погледајте ја само **Годишната Национална програма на РМ за членство во НАТО** (за секоја година нова програма а впрочем иста (копи – пасте) постојано се исто пишува дека ,,процесот на трансформацијата на АРМ продолжува, а одбранбените способности постојано се зајакнуваат и развиваат со цел да можат да ги извршуваат стратегиски одбранбени мисии:

* одбрана и заштита на територијалниот интегритет и независноста на РМ;
* учество во колективната самоодбрана на НАТО;
* придонес во операции во целокупниот спектар на мисии на ООН, на НАТО, и на ЕУ; и
* заштита на пошироките интереси на РМ.

??????????????? Ова навистина е зачудувачки. Ајде да се запрашаме?

1. Колку време трае таа трасформација на АРМ ако имаме во предвид дека уште на 15 ноември 1995 г. РМ го потпиша **Рамковниот документ за пристапување кон програмата Партнерство за мир (ПМ).** Во тоа време сме примени во **Северно-атлантскиот совет за соработка**, подоцна **Евро-атлантски партнерски совет**.

* Ако во април **1999 г. на Самитот на НАТО во Вашингтон**, се **стекнавме со статус кандидат за членство во Алијансата**, со што започнува со подготовка и реализација на **Акциониот план за членство** (АПЧ).??????

1. Како велиме дека одбранбените способности постојано се зајакнуваат и развиваат ако постојано имаме намален Буџет за одбрана. Видете го Буџетот за одбрана и се ке ви биде јасно....

БУЏЕТ НА АРМ

* за 2012 биле предвидени 100. 147. 642 евра, додека со ребалансот остануваат 89. 940 699 евра
* за 2013 биле предвидени 92 409 772 евра, со ребалансот 92 348 211 евра
* Во 2014 година беше одобрен буџет на одбраната во износ од 6.066.844.000 денари **(околу 100 милиони ЕУР)** или **1,17% од БДП**. Во септември **2014 година извршен е ребаланс на буџетот и** Буџетот на Министерството за одбрана е намален за околу 324.000.000 денари. Ребалансираниот буџет изнесува 5.742.745.000 денари **(околу 94 милиони ЕУР)** односно **1,15% од БДП**.
* Буџетот на Министерството за одбрана за **2015 година**, е во износ од 5.852.066.000 денари (околу 96 милиони евра) или **1,12% од БДП**. - Реализирањето на плановите за опремување на Армијата се одложени за наредните години
* Во **2016 година** ВКУПЕН БУЏЕТ**: 5.901.000 илјади денари** илјади денари **(околу 96 милиони евра),** а со **ребаланскот** во месец јуни 2016 година**: 5.782.700 илјади денари илјади денари** или околу **93 МИЛИОНИ ЕВРА** - ребалансот се должи на промена на проекцијата за растот на БДП од 4 проценти на 2,3 проценти.Со ребаланс на **буџетот во 2016 с**е зголемуваат платите на администрацијата, се кратат инвестициите и во одбраната.
* На НАТО самиот во Велс донесена е одлука, односно барање, земјите кои што го намалија буџет за нивните армии под 2% проценти, да се корефираат и да го постигнат стандардниот процент кој изнесува 2%о. И затоа доколку нашата држава е со апсирација да бидеме членка на НАТО, мора да го подобри буџетот затоа што со тоа се детерминира квалитетот на одбраната.“

1. Не ја искористивме пресудата ма МСП од ХАГ и свесно ја пропуштаме можноста која ни стои на располагање со поведување на постапка пред ОН за исправање на неправдата со нарушениот принцип на СУВЕРЕНА ЕДНАКВОСТ со Резолуцијата 817/1993 на ОН. Тогаш ни се наметантите и прифатени дополнителните два неправни услови при приемот во ОН. Ако ја покреневме оваа постапка тогаш ке имавме успех и ке беше исполнет односно елиминиран условот од самиот на НАТО во Букурешт (април 2008), за взаемно прифатливо решение за прашањето за името во рамките на ОН, сега веке ке бевме членка на НАТО алијансата па и на ЕУ

Кога веке сме кај НАТО алијансата ајде да ја погледнеме **ГОДИШНА НАЦИОНАЛНА ПРОГРАМА НА Р. МАКЕДОНИЈА ЗА ЧЛЕНСТВО ВО НАТО ЗА 2014-2015 и за 2015 -2016 год.**

Напишаното во неа нема никаква врска со реалноста

**Во делот на надворешната политика се вели:** - Република Македонија има цврста определба за градење пријателство, отвореност, партнерски релации и сестрана соработка со земјите од непосредното соседство (Албанија, Бугарија, Грција, Србија и Косово) втемелена на принципот на взаемна доверба и почитување на територијалниот интегритет и суверенитет на сите земји во регионот и нивниот интерес за целосна евро-атлантска интеграција.

АЛБАНИЈА - Заедничките заложби за **интензивирање и јакнење на меѓусоседската соработка со Р.Албанија резултираа и со отворање на меѓународната сезонска езерска линија Охрид-Поградец - 17 јуни 2014.** Изградбата на инфраструктурните делници од Коридорот 8, железничката линија Кичево – Струга – албанска граница (во тек е изработка и на изведбен план за пругата), претставува приоритет за Република Македонија.???????

БУГАРИЈА - Развојот на **билатералните односи со Р. Бугарија** бележи **позитивен тренд.** ????????? - Напротив тие последниве ДВЕ години односите не се добри и се во надолна линија

СРБИЈА - Во насока на интензивирање на политичките контакти и продлабочување на добрата и конструктивна соработка во сите сфери од взаемен интерес, на наша иницијатива, на 3 јуни 2013г во Белград се одржа првата заедничка седница на Владите на Р.Македонија и Р.Србија при што е искажан интерес и подготвеност за одржувањена втора ваква седница во последниот квартал на (состанок на Влада без министри албанци) 2014 г.

ГРЦИЈА - Република Македонија во континуитет презема иницијативност за **интензивирање на политичкиот дијалог и контактите со Грција, како и интензивирање на преговорите за името под покровителство на ОН**, со цел изнаоѓање заемно прифатливо решение во согласност со меѓународното право и резолуцијата 817 на СБ на ОН. А МИНИСТЕРОТ ЗА НАДВОРЕШНИ РАБОТИ ВЕЛИ ПОДОЛГО ВРЕМЕ СМЕ ДОГОВОРЕНИ ДА НЕ ПРЕГОВАРАМЕ

***2. ВНАТРЕШНА ПОЛИТИКА – на внатрешен план***

* **ЈАКНЕЊЕ НА УЛОГАТА НА СОБРАНИЕТО – девалвирано Собрание – доминанта извршната власт Влдата**
* **ИМПЛЕМЕНТАЦИЈАТА НА ОХРИДСКИОТ РАМКОВЕН ДОГОВОР - нарушена правична застапеност, бинационалност наместо мултиетничност, сериозно доведено во прашање унитарниот карактер**
* **УНАПРЕДУВАЊЕ НА РЕФОРМИТЕ ВО ЈАВНАТА АДМИНИСТРАЦИЈА – партизирана до бесвест ЈАДМ споеност на државата и партијата,**
* **УНАПРЕДУВАЊЕ НА РЕФОРМИТЕ ВО ПРАВОСУДНИОТ СИСТЕМ – крајно партизирано и девалвирано судство, примена на селективна правда**
* **НОРМАТИВНИ И ИНСТИТУЦИОНАЛНИ МЕРКИ ЗА БОРБА ПРОТИВ ОРГАНИЗИРАНИОТ КРИМИНАЛ И КОРУПЦИЈАТА – напротив таа цвета имам симбиоза на организираниот криминал и државата,**
* **ПРИОРИТЕТИ ВО СПРОВЕДУВАЊЕТО НА РЕФОРМИТЕ ВО ПОЛИЦИЈАТА – приоритет да се заштитат партиските назначени кадри ,**
* **ИЗБОРНОТО ЗАКОНОДАВСТВО И ИЗБОРНИОТ ПРОЦЕС – видовме на какви маки бевме и прашање е дали е навистина сериозно прочистен избирачкиот список,**
* **МЕДИУМИ: СЛОБОДА НА ИЗРАЗУВАЊЕ И ПРОФЕСИОНАЛНИ СТАНДАРДИ, ????????**
* **СПРАВУВАЊЕ СО НОВИТЕ БЕЗБЕДНОСНИ ПРЕДИЗВИЦИ-**
* **Борба против тероризмот???**
* **Енергетска безбедност???**
* **Безбедност на животната средина???**
* **Борба против трговија со луѓе и илегална имиграција, К**
* **Контрола на мало и лесно оружје.**
* **Непролиферација на оружја за масовно уништување -** за превенција и намалување на ризиците од хемиско, биолошко, радиолошко и нуклеарно оружје и направи,
* **Унапредување на системот за кризен менаџмент -** Центарот за управување со кризи И Дирекција за спасување и кризи паднаа на првиот испит со полавата пред два месеца

**ЗАКЛУЧОК:**

По се изгледа дека бројот од 29 членки на НАТО ќе остане подолго време непроменет, а Македонија и понатаму ќе чека пред портите? П**оделената Украина, засега не бара влез во Алијансата**, а **Грузија има премногу проблеми со Русија,** па нејзиното зачленување е речиси невозможно. Одлуката за влез на **БиХ** во сојузот понатаму не е потврдена, додека не ги реши проблемите со својот воен имот, а Србија е не сака, така да останува единствено да се мериме со Косово

* Неможеме да бидеме задоволни од посветеноста на Пол. Партии кон одбраната и безбедноста и евроатланската интеграција од причина што се работи **за немање на соодветен партиски стручен и едуциран кадар за оваа проблематика**, се работи **за блед и провиден вербализам на политичките елити**, и се е во смисла напишете па ке видиме како ке биде во пракса односно ХАРТИЈАТА ТРПИ СЕ.
* Кај некои Пол. Партии и нивните лидери **авроатланскиот процес е само обична флоскула** која служи за дневноплитички потреби а во зависност и од ситуацијата имаме и намигнување со едно око кон истокот. Се е сведено на импровиција и дневна политика и борба за опстојување или доаѓање на власт
* **Нема компатибилност на стратешките програмски документи** на ниво на држава како и **отсуство на реалност** за состојбата во државата од причина што истите ги пишуваат и креираат службеници кои се во функција на оние кои се на власт и кои состојбата ја прикажуваат во розово светло, а не онака каква што е

Не можеме да бидеме задоволни од**:**

* **Надворепшната политика**
* **Политиката на внатрешна безбедност – затоа што** немаме усогласено и координирано дејствување на законодавната и извршната власт во функција на остварување на политиката на внатрешна безбедност, континуиран напредок на демократските процеси, изградба на правната држава и владеење на правото, со цел унапредување на нивото на доверба на граѓаните кон институциите на државата. Посебно е приоритетно обезбедување на владеењето на правото на целата територија на РМ како основен елемент на нејзиниот суверенитет

.

* **Од Политиката на заштита на животната средина**
* **Слабо или никакво менаџирање со кризните ситуации** - фали координација, навремена реакција, ефикасност и соодветно искористување на раположивите способности и ресурси во случај на кризи и кризни ситуации, како и навремена, квалитетна и реална проценка на загрозеноста на безбедноста на РМ од ризици и опасности,

**проф д-р ЈОВЕ КЕКЕНОВСКИ**